Ilan Kabiljo
Ilan Kabiljo (Zagreb, 12. 3. 1969), hrvatski i jugoslavenski skladatelj i pjevač.

Biografija 
Ilan Kabiljo je rođen 12. 3. 1969. u Zagrebu, u porodici skladatelja i dirigenta Alfija Kabilja i profesorice klavira Katje. Sa očeve strane Ilan je sefardsko-židovskog podrijetla. Glazbeno obrazovanje je stekao u obiteljskom okruženju i u zagrebačkoj Glazbenoj školi Pavao Markovac na klasičnoj gitari. Pohađao je University of California, Los Angeles (UCLA) u Sjedinjenim Američkim Državama (SAD) gdje se glazbeno usavršavao i gdje su mu između ostalih predavali Ray Charles i Kashif i Whitney Houston. Već sa 15 godina skladao je i producirao pjesme i instrumentalne skladbe za televiziju i radio, te glazbu za reklamne poruke. Kao pjevač i skladatelj svratio je na sebe pozornost pjesmom "Zlatna noć" na Zagrebfestu 1990 godine, kad je u duetu s Vannom (tada duo Ilan&Ivana) dobio Grand prix stručnog žirija. 1991 godine, Ilan je skladao i producirao pjesme za prvi album Ivane Banfić, te su pjesmom "Daj povedi me" osvojili drugo mjesto u izboru jugopjesme za Euroviziju tj. na Jugoviziji. 1995 godine, Ilan je imao zapaženi nastup na Zagrebačkom festivalu sa skladbom pod naslovom "Kad nema ljubavi" za koju je stihove napisala Vanna, a koja je kasnije postala veliki hit. S Ninom Badrić je 1997 osvojio Grand prix na Splitskom festivalu velikim hitom "Ja za ljubav neću moliti". Kao skladatelj i pjevač nastupao je na festivalima u Zagrebu, Splitu, Zadru, Korčuli, Sarajevu, te na internacionalnim festivalima u Malti, austrijskom Bregenzu i Los Angelesu gdje je bio dobitnik nagrade "President´’s Award". Ilan je skladao i producirao pjesme za mnoge interprete. Osim u Zagrebu glazbu je skladao i producirao u tonskim studijima Beča i Los Angelesa. Napisao je velik broj originalne glazbe za mnoge kazališne predstave u Zagrebu, za TV serije i reklame. U Los Angelesu je skladao i producirao glazbu za TV seriju Zeezel the Zowie Zoon. Dobitnik je Diskografske nagrade Porin za produkciju albuma Nine Badrić "Personality".

Diskografija 
1995. - La Cienega
1996. - The Fugitive
1997. - Allez, Allez (remix kompilacija)
2000. - Samo jednom se ljubi

Reference

Literatura 
 

Biografije, Zagreb
Hrvatski Židovi
Jugoslavenski Jevreji
Hrvatski kompozitori
Hrvatski pjevači
Jugoslavenski kompozitori
Jugoslavenski pjevači